LH Bank ช่วยลูกหนี้ได้รับผลกระทบไวรัสโคโรนา
LH Bank ห่วงใยลูกค้า ออกมาตรการช่วยเหลือและสนับสนุน ลูกค้าทุกกลุ่มธุรกิจที่ได้รับผลกระทบจากไวรัสโคโรนา
3 ก.พ. 2563

LH Bank ห่วงใยลูกค้า ออกมาตรการช่วยเหลือและสนับสนุน ลูกค้าทุกกลุ่มธุรกิจที่ได้รับผลกระทบจากไวรัสโคโรนา
นางสาวชมภูนุช ปฐมพร กรรมการผู้จัดการ ธนาคารแลนด์ แอนด์ เฮ้าส์ (LH Bank) เปิดเผยว่า ธนาคารมีความห่วงใยลูกค้าทุกกลุ่มธุรกิจที่ได้รับผลกระทบจากไวรัสโคโรนา จึงได้ออกมาตรการช่วยเหลือ ดังนี้
- ผ่อนปรนเงื่อนไขการชำระ เช่น ปลอดเงินต้นสูงสุด 12 เดือน และ ขยายระยะเวลาเงินกู้ เพื่อให้ภาระการผ่อนชำระลดลง หลังหมดช่วงปลอดเงินต้น
- สนับสนุนเงินทุนหมุนเวียนเพิ่มเติม
ธนาคารคาดว่ามาตรการดังกล่าวจะช่วยบรรเทาความเดือดร้อนให้กับลูกค้าได้ในระดับหนึ่ โดยมาตราการดังกล่าวอาจเปลี่ยนแปลงตามผลกระทบที่เกิดขึ้นในระยะต่อไป และตามความเหมาะสมทางธุรกิจของลูกค้าแต่ละราย ซึ่งในระหว่างนี้จะมีการติดตามและประเมินผลกระทบของลูกค้าอย่างใกล้ชิด หากสถานการณ์มีความยืดเยื้อธนาคารจะพิจารณาการออกมาตราการเพื่อช่วยเหลือลูกค้าเพิ่มเติมต่อไป
นางสาวชมภูนุช กล่าวว่า การออกมาตรการช่วยเหลือลูกค้าในครั้งนี้เพื่อช่วยคลายความวิตกกังวลและเพื่อให้ลูกค้ามีความพร้อมที่จะดำเนินธุรกิจได้อย่างต่อเนื่องพร้อมรับมือกับสถานการณ์ได้อย่างเต็มศักยภาพ ทั้งนี้ ลูกค้าธนาคารที่ได้รับผลกระทบสามารถสอบถามข้อมูลเพิ่มเติมได้ที่ Call Center โทร 1327 ตั้งแต่วันนี้เป็นต้นไป